Durnių laivas

Durnių laivas – Vytauto Petkevičiaus knyga, išleista 2003 m. rudenį. Knygoje rašoma apie Sajūdžio, Nepriklausomybės paskelbimo ir atkurtos valstybės dešimtmečio laikotarpius, kurių stebėtojas ir dalyvis buvo pats rašytojas. Autorius kritiškai, su ironija atsiliepia apie kitus tų įvykių dalyvius, nuveiktus darbus.

Knyga sukėlė audringą visuomenės reakciją, pakeitė paties autoriaus, kaip rašytojo, įvaizdį. Literatūros kritikai rašė, jog tai „vienas problemiškiausių šiuolaikinės lietuvių literatūros tekstų“.Grinkevičiūtė, Kristina (2006). Literatūrinė provokacija: recenzija. Knygų aidai. 2006, Nr. 4, p. 34-40.   lituanistika.lt Tik išspausdinta knyga buvo labai populiari, prie jos stovėdavo eilės netgi skaitymui bibliotekose.Orinta Dičpetrienė (2005). Kodėl prie „Durnių laivo“ eilės? skrastas.lt 

Knygoje, be kita ko, teigiama, kad Vytautas Landsbergis-Žemkalnis neva buvo „Hitlerio draugas“, be to, jis esą bendradarbiavo su KGB. Vytautas Landsbergis iškart po knygos išleidimo kreipėsi į teismą, reikalaudamas pripažinti skleidžiamą šmeižtą. Teismo procesai baigėsi tik 2011 m. kovą, autoriui jau mirus. Teismas pripažino jog knygoje „paskleisti duomenys neatitiko tikrovės“.Stasys Gudavičius (2018). Strasbūro teismas: Petkevičius apšmeižė Landsbergį-Žemkalnį vz.lt Vaidotas Beniušis (2018). Strasbūro teismas atmetė skundą dėl „Durnių laivo“ bylos diena.lt  2018 metais Europos Žmogaus Teisių Teismas šį nuosprendį patvirtino. Europos Žmogaus Teisių Teismas taip pat sutiko, kad ginčijami teiginiai buvo faktai (duomenys), o ne nuomonė. Todėl nacionaliniai teismai galėjo prašyti įrodyti šių teiginių atitikimą tikrovei.Vyriausybės atstovas Europos Žmogaus Teisių teisme (2021). Paskelbtas EŽTT sprendimas dėl įpėdinių atsakomybės už mirusio kūrinio (knygos „Durnių laivas“) autoriaus teiginius. lrv-atstovas-eztt.lt 

Tolimesnis jau atspausdintos knygos platinimas ar jos perleidimas su melagingais teiginiais yra uždraustas.

 Šaltiniai 

Kategorija:Lietuvių autorių knygos